# Karjalan teologisen seuran kertomus toiminnasta vuonna 2011

1. **Yleistä**

Karjalan teologinen seura on perustettu Joensuussa keväällä 2003. Seuran tehtävänä on tarjota ekumeeninen keskustelufoorumi itäsuomalaiselle teologikunnalle sekä osallistua ajankohtaiseen yhteiskunnalliseen keskusteluun. Näitä tavoitteita seura toteutti toimintavuoden aikana muun muassa järjestämällä esitelmä- ja keskustelutilaisuuksia.

Seura on pyrkinyt tilaisuuksien teemoissa ottamaan huomioon ajankohtaisuuden sekä liittymisen lännen ja idän kirkon perinteisiin.

Karjalan teologinen seura on Tieteellisten seurain valtuuskunnan (TSV) jäsen.

1. **Vuosikokous, hallitus ja toimihenkilöt**

Karjalan teologisen seuran vuosikokous pidettiin 5.4.2011. Läsnä oli 11 seuran jäsentä.

Hallituksen puheenjohtajaksi vuosikokous valitsi edelleen professori Paavo Kettusen. Hallituksen erovuoroinen varsinainen jäsen professori Hannu Mustakallio valittiin uudelleen. Lisäksi uudeksi hallituksen varsinaiseksi jäseneksi valittiin teologian tohtori Kati Kemppainen. Hallituksen varajäseniksi valittiin kirkkoherra teologian lisensiaatti Petri Karttunen ja tohtorikoulutettava teologian maisteri Kaisu Hirvonen.

Lisäksi hallitukseen ovat toimintavuonna kuuluneet dosentti Teuvo Laitila ja hiippakuntadekaani teologian tohtori Sakari Häkkinen. Läntisen teologian opiskelijoiden ainejärjestöä Fides Ostiensista hallituksessa on edustanut Sami Siltanen. Ortodoksisen teologian opiskelijajärjestön Pistiksen edustaja on ollut Artturi Hirvonen.

Seuran varapuheenjohtajana on toiminut Teuvo Laitila, rahastonhoitajana Jouko Kiiski ja julkaisusihteerinä Hannu Mustakallio.

Seuran sihteerinä ovat kertomusvuoden aikana toimineet 1.2. alkaen teologian opiskelijat Kristian Vepsäläinen sekä 22.6.2011 lähtien Marita Tiili.

Vuoden 2011 aikana hallitus piti kuusi kokousta, joissa käsiteltiin yhteensä 94 asiakohtaa.

1. **Jäsenet**

Seuralla oli vuoden 2011 lopussa yhteensä 123 jäsentä (edellisenä vuonna 104), joista varsinaisia jäseniä oli 83 (62), opiskelijajäseniä 21 (19) ja kannatusjäseniä 19 (23). Kannatusjäseniin kuuluivat Kuopion ja Mikkelin hiippakuntien tuomiokapitulit sekä 17 seurakuntaa.

1. **Toiminta**

Vuoden 2011 toiminta koostui kaikille avoimista yleisöilloista ja tupaillasta. Lisäksi seura järjesti yhdessä Joensuun Kaupunginteatterin kanssa keskustelutilaisuuden, joka liittyi *Fundamentalisti*-näytelmän teemoihin. Joulukuussa seura järjesti yhdessä Suomen Lähetysseuran sekä Joensuun seurakunnan kanssa kansainvälisen AIDS-päivän seminaarin.

* 1. Yleisöillat

Seura järjesti vuonna 2011 neljä yleisöiltaa, joiden osanottajamäärä oli yhteensä 223 henkeä.

Seuraavassa taulukossa on lueteltu yleisöillat, niiden teemat, alustajat ja yleisömäärät:

|  |  |  |  |
| --- | --- | --- | --- |
| **Päivämäärä** | **Teema** | **Alustaja** | **Yleisömäärä** |
| 3.2.2011 | Missä kirkko sijaitsee? | Toimittaja Hannu Taanila | 103 |
| 3.3.2011 | Ihmeitä tekevä ikoni | Piispa Arseni | 46 |
| 5.4.2011 | Väkivaltaa Jerikon tiellä – laupias samarialainen palestiinalaisten kontekstissa (vuosikokousesitelmä) | Hiippakuntadekaani Sakari Häkkinen | 21 |
| 4.10.2011 | Herätysliikkeiden asema kirkossa | TT Teemu Kakkuri ja dosentti Esko M. Laine | 53 |

* 1. Tupailta

Teologian tohtori Liisa Rantala alusti Paula ja Juhani Sainion kodissa 3.5. järjestetyssä tupaillassa teeman *Viallinen Jumalan kuva?* Alustus liittyi hänen väitöskirjaansa ja kirkon vammaispoliittiseen ohjelmaan *Kirkko kaikille*.Osanottajia tupaillassa oli 16 henkeä.

* 1. Keskustelutilaisuus

Seura järjesti 19.11. yhdessä Joensuun Kaupunginteatterin kanssa keskustelutilaisuuden lokakuussa ohjelmistoon tulleen *Fundamentalisti*-näytelmän teemoista. Kaupunginteatterin pienellä näyttämöllä järjestettyä tilaisuutta isännöivät professorit Hannu Mustakallio ja Paavo Kettunen, joista edellinen oli toiminut myös asiantuntijana näytelmän suunnitteluvaiheessa. Keskustelutilaisuudessa oli läsnä 75 osanottajaa, heidän joukossaan näytelmän kaksi näyttelijää ja ohjaaja.

* 1. AIDS -päivän seminaari

Seura järjesti 1.12. yhdessä Suomen Lähetysseuran ja Joensuun seurakunnan kanssa kansainvälisen seminaarin, jonka teemana oli ”Hiv/aids, seksuaalisuus ja häpeä”. Seminaarin ensimmäisen puheenvuoron käytti professori Paavo Kettunen aiheenaan ”Hengellinen yhteisö sekä seksuaalisuuteen liittyvä häpeä”. Toisen puheenvuoron käytti Kirkkojen maailmanneuvoston edustaja Mr Hendrew Lusey (Ecumenical Hiv/Aids Initiative in Africa). Esitelmien jälkeen käytiin paneelikeskustelu, johon osallistuivat puhujien lisäksi Suomen Lähetysseuran edustajina ulkomaantyönjohtaja Rolf Steffansson, vaikuttamistyön päällikkö Kristiina Rintakoski, ohjelmakoordinaattori Riitta Laakio sekä lähetyssihteeri Kati Kemppainen. Seminaariin osallistui noin 40 henkeä. Seminaarin jälkeen oli hiv-sensitiivinen messu Joensuun kirkossa.

Seminaaria valmistelleeseen työryhmään kuuluivat Kati Kemppainen, sairaalapastori Kati Häkkinen ja tiedottaja Virpi Hyvärinen.

* 1. Muu toiminta

Seura julkaisi yhdessä Suomen kirkkohistoriallisen seuran kanssa professori Hannu Mustakalliolle hänen täyttäessään 60 vuotta omistetun juhlakirjan *Kirkkohistorian alueilla* (Suomen kirkkohistoriallisen seuran toimituksia 217, Karjalan teologisen seuran julkaisuja 2, 485 s.). Juhlakirjan toimittivat dosentti Ilkka Huhta ja teologian tohtori Juha Meriläinen. Toimituskuntaan kuuluivat heidän lisäkseen dosentti Mikko Ketola, professori Matti Kotiranta ja dosentti Seppo Lohi. Karjalan teologisen seuran kulut rajoittuivat juhlakirjan markkinointiin.

*Terve sielu terveessä ruumiissa* -teosta (Karjalan teologisen seuran julkaisuja 1) on myyty kertomusvuoden aikana 140 euron arvosta.

Seuran puheenjohtaja Paavo Kettunen on osallistunut Tieteellisten seurain valtuuskunnan organisoiman Julkaisufoorumin työskentelyyn.

Seura nimesi läntisen teologian opiskelijan Jarno Nykäsen vuoden opiskelijaksi, jolle luovutettiin 50 euron lahjakortti Suomalaiseen kirjakauppaan Fides Ostiensiksen vuosijuhlassa 13.4.2011.

Seura valmisteli seuraavaa, helmikuussa 2012 järjestettyä teologista symposiumiaan, jonka aiheena oli *Jumala.* Valmistelutyöryhmään kuuluivat hallituksesta Paavo Kettunen, Sakari Häkkinen ja Kati Kemppainen sekä lääninrovasti Kaapo Björklund.

1. **Tiedotus**

Seuran toiminnasta kerrottiin jäsenille jäsentiedotteiden välityksellä. Sen lisäksi seuran tiedotuksessa otettiin huomioon luterilaisen ja ortodoksisen kirkon sekä koululaitoksen ja yliopiston piirissä Pohjois-Karjalassa toimivat teologit. Kuopion ja Mikkelin tuomiokapituliin toimitettiin tiedote seuran toiminnasta; se jaettiin ensimmäisen kerran lokakuussa papiksi vihittäville ordinaatiokoulutuksen yhteydessä. Myös tiedossa oleville eläketeologeille toimitettiin informaatiota. Pääasiallisena tiedotuskanavana oli sähköposti.

Lisäksi yleisöilloista tiedotettiin *Karjalaisen* ja *Karjalan Heilin välityksellä*, *teologia.fi*

-sivustolla sekä yliopiston tapahtumakalenterissa. Seuralla on omat verkkosivut osoitteessa [www.karjalanteologinenseura.fi](http://www.karjalanteologinenseura.fi). Seura vaihtoi sivujen ylläpitäjän kertomusvuoden aikana. Uusi ylläpitäjä on Yhdistysavain Oy.

1. **Talous**

Seuran talous perustui ennen muuta jäsenmaksutuloihin. Jäsenmaksu oli 20 euroa varsinaisilta jäseniltä, 7 euroa opiskelijajäseniltä ja 120 euroa kannatusjäseniltä.

Jäsenmaksunsa suoritti vuonna 2011 yhteensä 69 varsinaista jäsentä, 19 opiskelijajäsentä ja 17kannatusjäsentä. Seura on tehostanut toimintavuoden aikana jäsenmaksujen perintää. Hallituksen jäseniltä ei ole peritty jäsenmaksua.

Suurimmat menoerät olivat sihteerin palkkakulut sekä yleisöiltojen esitelmöijien matka- ja majoituskulut. Esitelmöijille ei ole maksettu luentopalkkioita.

Seuran verkkosivuilla on ollut Joensuun Seudun Osuuspankin ja Pohjois-Karjalan Sähkön mainokset.

Seuran toiminnantarkastajana on toiminut hallintojohtaja Marjatta Hirvonen ja varatoiminnantarkastajana lehtori Juhani Sainio.